
Atbilde uz jautājumiem
Iepirkuma “Valsts nozīmes ūdensnotekas Užava, meliorācijas kadastra numurs 358:01, pik. 24/00 – 91/00 atjaunošana Užavas pagastā, Ventspils novadā”
(Id. Nr. ZMNĪ 2026/34 ELFLA)
Valsts SIA  “Valsts nozīmes ūdensnotekas Užava, meliorācijas kadastra numurs 358:01, pik. 24/00 – 91/00 atjaunošana Užavas pagastā, Ventspils novadā” (Id. Nr. ZMNĪ 2026/34 ELFLA) iepirkuma komisija ir sagatavojusi informāciju ieinteresētajiem piegādātājiem:
Jautājums par tehniskā piedāvājuma prasību attiecībā uz peldošā cauruļvada diametru:
Lūdzam precizēt un pārskatīt 10. pielikuma "Tehniskais piedāvājums" prasību attiecībā uz peldošā cauruļvada diametru, kur noteikts, ka grunts pārsūknēšana jānodrošina pa peldošu cauruļvadu ar diametru d = 450-600 mm.
Vēršam uzmanību, ka šāds cauruļvada diametrs parasti ir raksturīgs lielas jaudas zemessūcējiem ar ievērojamiem gabarītiem un lielāku iegrimi. Savukārt konkrētajā objektā - valsts nozīmes ūdensnotekā Užava - šādas tehnikas izmantošana var būt tehniski apgrūtināta vai pat neiespējama ūdensteces ģeometrisko parametru dēļ, tai skaitā ierobežotā platuma un dziļuma dēļ. Liela zemessūcēja ( ar cauruļvadu diametru d = 450-600 mm.) ar iegrimi virs 1,8 m un atbilstošu korpusa platumu pārvietošanās un droša ekspluatācija šajā objektā nav iespējama 
Būvdarbu izpildei līdzīgos apstākļos praksē tiek izmantoti mazāka izmēra zemessūcēji ar peldošajiem cauruļvadiem d = 250-350 mm, kas ir piemērotāki šaurākām un seklākām ūdenstecēm un spēj efektīvi nodrošināt paredzēto darbu izpildi atbilstoši būvprojekta risinājumiem.
Ņemot vērā iepriekš minēto, lūdzam:
· [bookmark: _Hlk233702198]vai Pasūtītājs pieļauj tehniskajā piedāvājumā piedāvāt zemessūcēju ar peldošā cauruļvada diametru d = 250-350 mm, ja pārējie tehnoloģiskie risinājumi nodrošina būvprojektā paredzēto darbu izpildi;
· vai Pasūtītājs būtu gatavs attiecīgi grozīt 10. pielikuma prasību, nosakot peldošā cauruļvada diametru, piemēram, d = 250-600 mm vai paredzot, ka pieļaujams tehnoloģiski pamatots mazāks diametrs, ja tiek nodrošināta nepieciešamā darbu izpilde.
Uzskatām, ka šāds precizējums paplašinātu konkurenci un vienlaikus neierobežotu iespēju kvalitatīvi un pilnā apjomā izpildīt paredzētos būvdarbus.

Atbilde:
Valsts nozīmes meliorācijas sistēmas atjaunošanas būvprojektā ir paredzēti valsts nozīmes ūdensnotekas Užava akvatorijas attīrīšanas darbi, izmantojot daudzfunkcionālu zemessūcēju, kas aprīkots ar frēzi (irdinātāju), nodrošinot grunts padziļināšanu līdz –1,7 m, kā arī tehnoloģisko padziļinājumu 0,2 m, ar spēju nodrošināt grunts pārsūknēšanu līdz 3 km attālumā (skatīt būvprojekta sastāvā esošo Būvdarbu organizēšanas plānu).
Izvērtējot Jūsu jautājumā minētos apsvērumus, Pasūtītājs pieļauj tehniskajā piedāvājumā piedāvāt zemessūcēju ar peldošā cauruļvada diametru d = 250–600 mm, ja piedāvātais tehnoloģiskais risinājums nodrošina būvprojektā paredzēto darbu izpildi un atbilst pārējām iepirkuma nolikuma prasībām.
Iepirkuma komisija attiecīgi veiks grozījumus iepirkuma nolikuma  10. pielikumā "Tehniskais piedāvājums", nosakot pieļaujamo peldošā cauruļvada diametru d = 250–600 mm.

